|  |  |  |  |  |  |
| --- | --- | --- | --- | --- | --- |
| Številka: 004-3/2025-76 | | | | | |
| Ljubljana, 1. 9. 2025 | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | |
| ZADEVA: Uvrstitev novega projekta 2571-25-0005 »*Prilagajanje na vročino v Gorici in Novi Gorici«* v veljavni načrt razvojnih programov 2025 - 2028 – predlog za obravnavo | | | | | | | | | |
| 1. Predlog sklepov vlade: | | | | | | | | | |
| Na podlagi petega odstavka 31. člena Zakona o izvrševanju proračunov Republike Slovenije za leti 2025 in 2026 (Uradni list RS, št. 104/24, 17/25 – ZFO-1E in 32/25 – ZJU-1) je Vlada Republike Slovenije na …. redni seji dne ... ... 2025 pod točko … sprejela naslednji  **SKLEP**  V veljavni načrt razvojnih programov 2025 - 2028 se, skladno s priloženo tabelo, uvrsti nov projekt 2571-25-0005 z nazivom »Prilagajanje na vročino v Gorici in Novi Gorici«.  Barbara KOLENKO HELBL  Generalna sekretarka Vlade RS  Sklep prejmejo:  - Ministrstvo za okolje, podnebje in energijo  - Ministrstvo za finance  - Agencija RS za okolje | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | |
| / | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | |
| * Mag. Bojan Kumer, minister za okolje, podnebje in energijo * Mag. Joško Knez, generalni direktor Agencije Republike Slovenije za okolje * Mag. Mojca Dolinar, direktorica Urada za meteorologijo, hidrologijo in oceanografijo | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | |
| / | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | |
| / | | | | | | | | | |
| 5. Kratek povzetek gradiva:  Stanje:  Vročinski stres postaja velik javnozdravstveni problem in je še posebej izrazit v mestih, v t.i. toplotnih otokih. Za ocenjevanje vročinskega stresa in izdajanje opozoril uporabljamo v Sloveniji in Italiji različne kriterije, zato pogosto prihaja do razhajanj na meji med državama. Prav tako primanjkuje vedenja o vplivu toplotnih otokov, torej koliko je višja temperatura v toplotnem otoku v primerjavi z okolico.  Namen in cilj projekta:  Namen projekta Prilagajanje na vročino v Gorici in Novi Gorici je zmanjšati vpliv urbanih toplotnih otokov in prilagajanje mestnih območij na podnebne spremembe za izboljšanje odpornosti mest in kakovosti življenja prebivalcev.  Ključni cilji projekta:   1. Vzpostavitev sistema za napovedovanje vročinskih valov, ki temelji na usklajevanju meteoroloških in podnebnih podatkov iz Slovenije in Italije; 2. Nadgradnja GIS sistemov z lokacijami ranljivih območij, ki bo omogočila ciljno načrtovanje prilagoditvenih ukrepov, s čimer se bodo zmanjšali vplivi toplotnih otokov in izboljšala odpornost mesta Gorice in Nove Gorice, ki predstavljata projektno pilotno območje; 3. Izmenjava znanja in dobrih praks med šestimi partnerskimi organizacijami ter posodobitev strateškega načrtovanja v občinah z vključitvijo trajnostnih prilagoditvenih ukrepov.   Sredstva dvoletnega projekta so bila dodeljena v okviru razpisa programa čezmejnega sodelovanja Interreg Italia-Slovenija za obdobje 2021–2027 v višini 975.736,52 EUR. Od tega 80 % financira Evropska unija in 20 % projektni partnerji z lastno udeležbo. Projektni proračun ARSO znaša 126.000 EUR, od tega lahko največ 100.800 EUR financira EU, preostanek so proračunska sredstva RS. Projekt se je začel izvajati 1. 6. 2025, končal se bo 31. 5. 2027. | | | | | | | | | |
| 6. Presoja posledic za: | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | **DA/**NE | |
| b) | usklajenost slovenskega pravnega reda s pravnim redom Evropske unije | | | | | | | **DA**/NE | |
| c) | administrativne posledice | | | | | | | DA/**NE** | |
| č) | gospodarstvo, zlasti mala in srednja podjetja ter konkurenčnost podjetij | | | | | | | DA/**NE** | |
| d) | okolje, vključno s prostorskimi in varstvenimi vidiki | | | | | | | DA/**NE** | |
| e) | socialno področje | | | | | | | DA/**NE** | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | DA/**NE** | |
| 7.a Predstavitev ocene finančnih posledic nad 40.000 EUR:  Sredstva za financiranje aktivnosti ARSO so za leto 2025 zagotovljena na evidenčnem projektu 2551-18-0001 in bodo ob uvrstitvi projekta prerazporejena v višini 11.984,00,00 EUR iz postavke 251262 Projekt HeatIslands Adapt 21-27-EU in 2.996,00 EUR iz postavke 251263 Projekt HeatIslands Adapt-21-27-slovenska udeležba, skupaj 14.980,00 EUR.  Sredstva za financiranje aktivnosti ARSO so za leta od 2026 do 2028 načrtovana na evidenčnem projektu 2551-18-0001. | | | | | | | | | |
| I. Ocena finančnih posledic, ki niso načrtovane v sprejetem proračunu | | | | | | | | | |
|  | | | Tekoče leto (t) | t + 1 | t + 2 | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | |  |  |  | | | |  |
| Predvideno povečanje (+) ali zmanjšanje (**–**) prihodkov občinskih proračunov | | |  |  |  | | | |  |
| Predvideno povečanje (+) ali zmanjšanje (**–**) odhodkov državnega proračuna | | |  |  |  | | | |  |
| Predvideno povečanje (+) ali zmanjšanje (**–**) odhodkov občinskih proračunov | | |  |  |  | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | |  |  |  | | | |  |
| II. Finančne posledice za državni proračun | | | | | | | | | |
| II.a Pravice porabe za izvedbo predlaganih rešitev so zagotovljene: | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | Znesek za t + 1 |
| Agencija RS za okolje | | 2571-25-0005  Prilagajanje na vročino v Gorici in Novi Gorici | | 251262 Projekt HeatIslands Adapt-21-27-EU | | 0 | | | 0 |
| Agencija RS za okolje | | 2571-25-0005  Prilagajanje na vročino v Gorici in Novi Gorici | | 251263 Projekt HeatIslands Adapt-21-27-slovenska udeležba | | 0 | | | 0 |
| SKUPAJ | | | | | |  | | |  |
| II.b Manjkajoče pravice porabe bodo zagotovljene s prerazporeditvijo: | | | | | | | | | |
| Ime proračunskega uporabnika | | Šifra in naziv ukrepa, projekta | | Šifra in naziv proračunske postavke | Znesek za tekoče leto (t) | | | | Znesek za  t + 1 |
| Agencija RS za okolje | | 2551-18-0001 – EU centr. programi in teritorialno sodelovanje | | 251262 Projekt HeatIslands Adapt-21-27-EU | 11.984,00 | | | | 48.776,00 |
| Agencija RS za okolje | | 2551-18-0001 – EU centr. programi in teritorialno sodelovanje | | 251263 Projekt HeatIslands Adapt-21-27-slovenska udeležba | 2.996,00 | | | | 12.194,00 |
| SKUPAJ | | | | | **14.980,00** | | | | **60.970,00** |
| II.c Načrtovana nadomestitev zmanjšanih prihodkov in povečanih odhodkov proračuna: | | | | | | | | | |
| Novi prihodki | | | | Znesek za tekoče leto (t) | Znesek za t + 1 | | | | |
| SKUPAJ | | | |  |  | | | | |
| **7.b Predstavitev ocene finančnih posledic pod 40.000 EUR:**  (Samo če izberete NE pod točko 6.a.)  **Kratka obrazložitev** | | | | | | | | | |
| **8. Predstavitev sodelovanja z združenji občin:** | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | |  | | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE | | | | | | | | | |
| **9. Predstavitev sodelovanja javnosti:** | | | | | | | | | |
| Gradivo je bilo predhodno objavljeno na spletni strani predlagatelja: | | | | | | |  | | |
| Glede na vsebino ni potrebno predhodno obveščanje javnosti. | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | |  | | |
| **11. Gradivo je uvrščeno v delovni program vlade:** | | | | | | |  | | |
| Mag. Bojan KUMER  MINISTER | | | | | | | | | |

PRILOGE:

* Priloga 1: Obrazložitev
* Priloga 2
* Priloga 3: Izpis obrazca 3 iz MFERAC
* Priloga 4: Mnenje Ministrstva za finance

Priloga 1

**OBRAZLOŽITEV**

Agencija Republike Slovenije za okolje (ARSO) je organ v sestavi Ministrstva za okolje, podnebje in energijo. ARSO opravlja naloge državne meteorološke službe in je glavni ponudnik okoljskih podatkov za Slovenijo. Spremlja in analizira naravne pojave in procese v okolju. Ključna naloga ARSO je med drugim zagotavljanje visokokakovostnih in preverjenih podatkov, analiz in napovedi o vremenu in podnebju. Z zagotavljanjem ključnih informacij o vremenu in podnebju ter visokokakovostnih okoljskih podatkov, vključno s podnebno spremenljivostjo in spremembami, ARSO pomaga zmanjševati posledice naravnih groženj za ljudi in premoženje ter podpira sektorje, odvisne od vremena in podnebja (kmetijstvo in gozdarstvo, prostorsko načrtovanje, energetika, varstvo okolja, gradbeništvo, zdravstvo, turizem itd.). ARSO prav tako nudi strokovno podporo pri odločanju in izvajanju drugih nalog na nacionalni ravni, zlasti pri strateškem načrtovanju, upravljanju, zaščiti in reševanju. Poleg tega sodeluje z institucijami na področju obvladovanja okoljskih tveganj in nesreč. ARSO, natančneje Sektor za podporo podnebno odvisnim dejavnostim, se osredotoča na operativno klimatologijo in agrometeorologijo, zlasti na sistematično analizo podnebnih razmer v Sloveniji, kar vključuje nadzor kakovosti in homogenizacijo dolgih časovnih nizov podnebnih podatkov, prostorsko in časovno porazdelitev podnebnih spremenljivk, vzdrževanje specifičnih podnebnih podatkovnih zbirk, analizo podnebnih ekstremov in projekcij ter izdelavo podnebnih projekcij za prihodnost.

Vročinski stres postaja velik javnozdravstveni problem in je še posebej izrazit v mestih, v t.i. toplotnih otokih, o katerih nam manjka vedenja. Za ocenjevanje vročinskega stresa in izdajanje opozoril uporabljamo v Sloveniji in Italiji različne kriterije, zato pogosto prihaja do razhajanj na meji med državama. Projekt zapolnjuje to vrzel z razvojem usklajenih postopkov, ki omogočajo enotno in pravočasno obveščanje prebivalcev ter usklajene ukrepe. Ključne prispevke zagotavljata energetski agenciji GOLEA (Goriška lokalna energetska agencija) in APE VG (Agencija za upravljanje z energijo Furlanije-Julijske Krajine), ki s svojim znanjem na področju energetske učinkovitosti in prenove stavb omogočata vključevanje trajnostnih rešitev v prilagoditvene strategije. Pomembna vloga ARSO in ARPA FVG (Deželna agencija za varstvo okolja Furlanije-Julijske krajine) je v razvoju enotnih sistemov opozarjanja. Projekt vključuje tudi Center zelenih tehnologij in podjetje Strategy Innovation S.r.l, ki podpirata širitev najboljših praks in promocijo rezultatov na druga mesta programskega območja s podobnimi izzivi. Skupaj te dejavnosti prispevajo k integraciji ukrepov v strateške načrte, GIS sisteme in informiranosti širše javnosti, s čimer se krepijo trajnostne rešitve in odpornost mest.

Namen projekta

Namen projekta *Prilagajanje na vročino v Gorici in Novi Gorici* je zmanjšati vpliv urbanih toplotnih otokov in prilagajanje mestnih območij na podnebne spremembe za izboljšanje odpornosti mest in kakovosti življenja prebivalcev.

Partnerstvo

Vzpostavljeno je bilo uravnoteženo partnerstvo iz obeh držav, vključno z devetimi pridruženimi partnerji. Vodilni partner oziroma koordinator projekta je Goriška lokalna energetska agencija (GOLEA). Na slovenski strani bo pri projektu poleg GOLEA in ARSO, sodeloval tudi Center zelenih tehnologij, raziskave in razvoj d.o.o. Iz Italije pri projektu sodelujejo APE FVG – Lokalna energetska agencija  Furlanija - Julijska krajina,  ARPA FVG – Regionalna agencija za varstvo okolja Furlanija - Julijska krajina in podjetje za strateško svetovanje Strategy Innovation S.r.l.

Pričakovani glavni rezultati projekta so:

1. Vzpostavitev sistema za napovedovanje vročinskih valov, ki temelji na usklajevanju meteoroloških in podnebnih podatkov iz Sloveniji in Italije;
2. Nadgradnja GIS sistemov z lokacijami ranljivih območij, ki bo omogočila ciljno načrtovanje prilagoditvenih ukrepov, s čimer se bodo zmanjšali vplivi toplotnih otokov in izboljšala odpornost mesta Gorice in Nove Gorice, ki predstavljata projektno pilotno območje;
3. Izmenjava znanja in dobrih praks med šestimi partnerskimi organizacijami ter posodobitev strateškega načrtovanja v občinah z vključitvijo trajnostnih prilagoditvenih ukrepov.

ARSO bo skupaj z ARPA FVG deloval predvsem v prvem delovnem paketu, ki je vezan na podnebne izzive in scenarije prihodnosti. Cilj tega paketa je vzpostaviti celovit čezmejni postopek za izdajo opozoril o visokih temperaturah, ki bo omogočil pravočasno odzivanje na vremensko povzročeno segrevanje v urbanih območjih. Ta cilj bomo dosegli z izvedbo analiz, ki bodo omogočile oceno trenutnih in prihodnjih tveganj prekomernega segrevanja v urbanih območjih. Izvedena bo analiza vročinskih kazalnikov, ki bodo omogočili spremljanje vročinskih valov in s tem povečan vročinski stres. Sledila bo analiza trenutnih podnebnih razmer in vpliva urbanizacije, z osredotočenostjo na mesti Gorica in Nova Gorica ter okoliška podeželska območja. Na tej osnovi bo pripravljen okvir za napovedovanje tveganj prekomernega segrevanja v prihodnjih podnebnih razmerah. Na koncu bo razvit nov postopek, ki bo v pomoč pri napovedovanju in izdaji opozoril o vročinskem stresu v mestih.

V projektu Prilagajanje na vročino v Gorici in Novi Gorici ARSO sodeluje kot projektni partner.

Finančna sredstva

Skupna vrednost projekta je 975.736,52 EUR. Od tega 80 % financira Evropska unija in 20 % projektni partnerji z lastno udeležbo.

Projektni proračun ARSO znaša 126.000,00 EUR, od tega lahko največ 100.800,00 EUR sofinancira EU, preostanek, 25.200,00 EUR, pa je lastna udeležba.

Projekt se je začel 1.6. 2025, končal se bo 31. 5. 2027.

Za izvedbo vseh nalog je na ARSO predvidena zaposlitev za celotno obdobje projekta.